ועדת הכלכלה, כנסת 20, פרוטוקול מספר 113, 2015-12-16 09:30

איתן כבל: בוקר טוב.

איתן כבל: אני פותח את ישיבת ועדת הכלכלה.

איתן כבל: על סדר-היום: הצעת חוק הרשות השנייה לטלוויזיה ורדיו (תיקון – פיצול שידורים של בעל זיכיון לשידורי רדיו), התשע"ה-2015, של חברת הכנסת נאוה בוקר, אילת נחמיאס, חיליק בר, דוד ביטן, רועי פולקמן, יעקב פרי, אילטוב, מרגי, עבדל חכים חאג' יחיא, טלי פלוסקוב וחבר הכנסת יוסי יונה.

איתן כבל: גברתי מנהלת הוועדה, היועצת המשפטית, רשמת פרלמנטרית, חברי כנסת, חברות כנסת, אורחים נכבדים.

איתן כבל: אני מתנצל על האיחור בפתיחת הדיון.

איתן כבל: סיימנו את הדיון בפעם הקודמת בבקשה ממשרד התקשורת שיביא לנו את חוות הדעת.

איתן כבל: אמרתי שאני לא זז בלי שאתם אומרים לאן בדיוק אני הולך בתהליך הזה.

איתן כבל: לפני שאני נותן לך להתחיל בדברייך, יש לנו אורח מכובד, חבר הכנסת אייכלר.

איתן כבל: לא כל יום יש לנו זכות לשבת בשולחן אחד עם חבר הכנסת אייכלר.

איתן כבל: הוא יו"ר הוועדה לפניות הציבור ויש לו דיון הוא ביקש לומר כמה דברים.

איתן כבל: בבקשה, חבר הכנסת ישראל אייכלר.

ישראל אייכלר: אני רוצה להודות לך יושב ראש הוועדה.

ישראל אייכלר: יש פה מעט אנשים שזוכרים שהייתי חבר בוועדת הכלכלה והיה לי מאוד נעים פה.

ישראל אייכלר: יש לי עכשיו דיון על נופשונים לילדים נכים בוועדה לפניות הציבור וב-10:00 אני חייב להיות שם.

ישראל אייכלר: אני רוצה לומר משפט אחד בלבד.

ישראל אייכלר: היות ואנחנו דוגלים בחופש הביטוי לכולם ולביזור כוחם של מונופולי בתקשורת שקובעים את סדר-היום של כל אזרחי הארץ, לכן אנחנו צריכים להיות בעד כל דבר שיאפשר עוד ועוד כלי תקשורת, עוד ועוד ערוצים.

ישראל אייכלר: אבל אם אפשר וצריך, אז אני רוצה לתמוך בכל מאודי לאפשר תדרים נוספים לכל מי שיכול וצריך וזקוק לתדר נוסף.

ישראל אייכלר: לכן אם תהיה הצבעה ויצטרכו את קולי אני נמצא בוועדה השכנה.

ישראל אייכלר: תודה למציעים ולמציעות.

נאוה בוקר: לא אחזור על הדברים שאמרתי בדיון הקודם.

נאוה בוקר: אני חייבת להדגיש שההצעה היום מוגשת לאחר תיאום מסודר עם משרד התקשורת והיועצים המשפטיים.

נאוה בוקר: נעשתה כאן עבודה טובה, עבודה מסודרת.

נאוה בוקר: הכוונה היא לאפשר את פיצול השידורים בחלק משעות היום.

נאוה בוקר: אנחנו רוצים לאפשר שידורים של תכנים שונים מאלה שמשודרים בתחנת האם.

נאוה בוקר: התדר הנוסף, חשוב לי להבהיר - - -

<אתי בנדלר: זה בחלק משעות היום.

נאוה בוקר: כן.

נאוה בוקר: זה כלי שנותן מענה לקהלים מאוד ייחודיים כמו דוברי רוסית, דוברי צרפתית, אוכלוסייה של בעלי צרכים מיוחדים, באזור הדרום, באזור חיפה וכדומה.

נאוה בוקר: השאיפה שלנו לסייע להם.

נאוה בוקר: אסור לנו לשכוח דבר חשוב אחד נוסף.

נאוה בוקר: לשידורים המפוצלים האלה יש חשיבות מאוד גדולה בשעת חרום.

נאוה בוקר: הגל השקט, אנחנו שמים אותו בזמן אזעקה.

נאוה בוקר: אפשר להאזין לגל השקט בזמן חרום, לשמוע את האזעקה, לקבל הודעות מפיקוד העורף.

נאוה בוקר: זה כבר הוכיח את עצמו בעבר בזמן אמת וזה חשוב מאוד.

נאוה בוקר: לסיום.

נאוה בוקר: אני רוצה להזכיר לכם שההצעה הזאת הוגשה על ידי יחד עם חברי כנסת כמעט מכל סיעות הבית מלבד מרצ.

נאוה בוקר: היא אושרה בוועדת שרים פה אחד והיא אושרה בקריאה טרומית על-ידי 69 חברי כנסת מכל המפלגות.

נאוה בוקר: היוזמה המשותפת הזאת של כל חברי הכנסת מעידה שיש כאן תמימות דעים, לא משנה אם זה קואליציה או אופוזיציה, בנוגע לנחיצות והחשיבות של החוק הזה.

נאוה בוקר: תודה.

איתן כבל: חבר הכנסת עיסאווי פריג'.

עיסאווי פריג': אני אדבר בקצרה.

עיסאווי פריג': אני משתתף.

עיסאווי פריג': חשוב שהתקשורת תגיע לכל בית ולכל מקום.

עיסאווי פריג': יש תחנות אזוריות שמכסות את כל הארץ וברובן הן עושות עבודה נהדרת.

עיסאווי פריג': אני הבנתי שמתוך 16, 3 נמצאים בפיצול.

עיסאווי פריג': נכון חברים?

עיסאווי פריג': למה אני לא שקט עם הצעת החוק?

עיסאווי פריג': עם כל הסוגיה החיובית שחברת הכנסת בוקר ציינה וגם חברים אחרים וחשיבות הפיצול, אבל יש אלמנטים נוספים שההיסטוריה והימים הבאים ישפטו אותנו.

עיסאווי פריג': ראשית, ברמת התחרותיות אנחנו חוסמים כל כניסה של זכיינים חדשים לענף.

עיסאווי פריג': כל אזור שנרצה בו להגיע, יש לנו פיצול.

עיסאווי פריג': אני אתן דוגמה שבשנתיים האחרונות הייתי קרוב אליה.

עיסאווי פריג': בחברה הערבית יש את רדיו אל-שאמס שמשדר מאום אל פחם צפונה.

עיסאווי פריג': מאום אל פחם דרומה, חצי מיליון ערבים, זה לא מגיע אליהם.

עיסאווי פריג': פניתי לרשות מועצת השנייה, בזמנו לשי באבד.

עיסאווי פריג': הם בדקו היתכנות כלכלית והגיעו למסקנה שיש היתכנות כלכלית להקמת תחנה נוספת לחברה הערבית מאום אל פחם דרומה.

עיסאווי פריג': המשכתי את הטיפול מול אווה.

עיסאווי פריג': אני ממשיך לקבל דחיות בנימוס ותשובות וצ'בחות על הכתף ועברו 3 שנים.

עיסאווי פריג': איתן, הכוחות שלנו כחברי כנסת הם מוגבלים.

עיסאווי פריג': כמה אתה יכול לרוץ?

עיסאווי פריג': הפקידות יותר חזקה מאיתנו כי יש לה אורך רוח.

עיסאווי פריג': אז ההיתכנות הכלכלית שהיתה חיובית בקטע הזה, עכשיו עם החוק הזה, אני לא צריך היתכנות כלכלית.

עיסאווי פריג': אחת מה-16 התחנות יכולה לקחת פיצול ללא מכרז וללא כלום וללא כניסת אף שחקן חדש לתפקיד.

עיסאווי פריג': אני נתתי את זה כתפקיד.

עיסאווי פריג': אז מה שאמרה נאוה לגבי הגל השקט בשעת חרום, הכול טוב ויפה, אבל החוק לא בא לפתור מצבי חרום.

עיסאווי פריג': למצבי חרום יש מספיק חוקים במדינה.

נאוה בוקר: רק הדגשתי שזה יכול לסייע.

איתן כבל: אין סתירה.

עיסאווי פריג': אני לא אעמוד על הראש ואתנגד לזה.

עיסאווי פריג': לא חתמתי על הצעת החוק כי אני לא משוכנע בלב שלם שזה נחוץ.

עיסאווי פריג': אני חושב שיש פגם וחסרונות הצעת החוק עולות על היתרונות בשלב זה.

עיסאווי פריג': דוגמה אחרונה: ניקח את רדיו דרום שיש לו פיצול לאשדוד ואשקלון והוא משדר בשני תדרים.

עיסאווי פריג': בגלל הכדאיות הכלכלית לא משתלם שיהיה לנו תדר עצמאי ועוד רדיו.

עיסאווי פריג': בעוד 10 שנים מדינת ישראל תגדל ויגורו שם עוד מיליון איש.

עיסאווי פריג': ייווצר מצב של היתכנות כלכלית לעוד תחנה באזור.

עיסאווי פריג': אבל החוק חוסם לי את ההיתכנות הכלכלית הזאת.

עיסאווי פריג': אני מעלה תהיות, מעלה מחשבות.

עיסאווי פריג': היום אין היתכנות כלכלית.

עיסאווי פריג': בעוד 10 שנים כשיבואו עוד מיליון איש יש היתכנות כלכלית.

<קריאה: האינטרסים הציבוריים יותר חשובים.

איתן כבל: סליחה.

איתן כבל: בבית את יכולה להגיד מה שאת רוצה.

איתן כבל: פה צריך לקבל רשות.

עיסאווי פריג': הסיבה השלישית שאני מודאג לגביה.

עיסאווי פריג': אין לי שום דבר מוכח, חברים, מלבד הסוגיה של התחנה השנייה בשפה הערבית.

עיסאווי פריג': אין לי שום דבר מוכח אבל אני מעלה את ההסתייגויות שלי.

עיסאווי פריג': אני לא מתכוון להתנגד לחוק, הבטחתי ואני מקיים את זה.

עיסאווי פריג': אבל אני לא עם לב שלם בחוק הזה.

עיסאווי פריג': יש בי משהו לא שקט.

<הילה שמיר: אני היועצת המשפטית של הרשות השנייה.

<הילה שמיר: אני לא רוצה להקדים את המאוחר כי דנה תציג את הצעת החוק אבל אני רוצה לענות לנקודה הזאת כדי שכן יהיה לב שלב בעניין.

<הילה שמיר: על-פי החוק, מועצת הרשות השנייה יכולה לתת 20 זיכיונות בכל רחבי הארץ.

<הילה שמיר: עד היום ניתנו 16, כלומר, יש עוד 4 זיכיונות שיכולים להינתן על-פי החוק.

<הילה שמיר: אין שום מניעה על-פי הצעת החוק הזאת.

<הילה שמיר: ברגע שמועצת הרשות השנייה תחשוב שבמקום מסוים, באזור מסוים או בשפה מסוימת נדרש זיכיון, אין מניעה לפרסום מכרז.

<הילה שמיר: הצעת החוק לא מונעת דברים אחרים.

עיסאווי פריג': אבל ההיתכנות הכלכלית.

איתן כבל: כבר הבנתי שהוא פשוט לא היה על הנתיב אבל לא רציתי להפריע לו.

איתן כבל: אבל הוא אמר נקודה נוספת, ששלוש שנים הוא מקבל צ'בחות על הכתף.

איתן כבל: זה מוסיף קל וחומר אם עוד אפשר שיהיו עוד 4.

עיסאווי פריג': אם יש את האפשרות ל-20 זה מקל.

<הילה שמיר: דווקא בעניין הזה אתה מתפרץ לדלת פתוחה מאוד.

עיסאווי פריג': לא ראיתי את זה בשלוש השנים האחרונות.

<הילה שמיר: לפני שמפרסמים מכרז הרשות השנייה מחויבת לעשות כל מיני בדיקות: כלכליות, דמוגרפיות, לבדוק שבאמת אפשרי.

עיסאווי פריג': התקיים דיון אצל ברוורמן פעמיים וניתנה הבטחה לברוורמן על-ידי שי באבד.

<הילה שמיר: אכן באמת היו ברשות השנייה גם חילופי מועצה וגם חילוקי מנכ"לים.

<הילה שמיר: אבל, זאת לא סיבה.

עיסאווי פריג': אווה נמצאת לידך.

עיסאווי פריג': פניתי אליה והיא הבטיחה לי תשובה וטרם קיבלתי.

<הילה שמיר: מבחינת ההליך המנהלי.

<הילה שמיר: בוצעה העבודה שאמרו לך.

<הילה שמיר: הוגשה למועצה הקודמת והיא התחילה לדון בנושא.

<הילה שמיר: כמו שאמרת, נמצאה היתכנות כלכלית לתחנה מהסוג הזה.

<הילה שמיר: המועצה הקודמת לא הספיקה לסיים את העבודה ואפשר לומר שהיא היתה מאוד בתחילתה.

<הילה שמיר: היא התפזרה ומינו מועצה חדשה.

<הילה שמיר: המועצה החדשה כבר ביקשה ודרשה לקבל עבודה מעודכנת ולדון בה.

<הילה שמיר: בכוונת הוועדה לדון בזה ממש בקרוב.

<הילה שמיר: הנושא בתוך תהליך של ביצוע.

איתן כבל: העניין הוא כזה.

איתן כבל: עיסאווי טוען שכבר לפני 4 חודשים אווה אמרה לו את זה מילה במילה.

איתן כבל: העניין הוא אחר.

איתן כבל: עיסאווי, אם תהיה היתכנות כלכלית, לא עם החברה יכולה כי את זה יבדקו אלא אם יש בכלל איזה גוף שרואה בכלל – זה לא כל-כך פשוט היום בתחנות האזוריות.

איתן כבל: לא סתם כולם מגיעים קצרים לתוך ההליך הזה.

איתן כבל: זה בדיוק מהסיבה שזה התחיל כבוננזה ולאט לאט הלכו וירדו מסיבות כאלה ואחרות.

איתן כבל: זה לא פשוט.

איתן כבל: אם היה גוף כלכלי, יהודי או ערבי וזה בכלל לא רלוונטי, שיש היתכנות לעצמו, אז תאמין לי כבר היו עומדים.

<הילה שמיר: בכל מקרה כוונת הרשות לקדם את זה וזה בתהליכים מאוד מתקדמים.

<אווה מדז'יבוז': יש נקודה טכנית שלא התייחסו אליה והיא שעדיין לא התקבל אישור ממשרד התקשורת שיש תדר לתחנה.

<אווה מדז'יבוז': זה כבר לא בסמכות הרשות השנייה.

איתן כבל: זאת אומרת שיש עוד 4 תחנות בלי תדר?

<אווה מדז'יבוז': יש אופציה לעד 20 תחנות אבל זה לא אומר בהכרח שיש תדרים פנויים לכל האזורים.

עיסאווי פריג': איתן, 3 שנים אומרים חיובי, אז למה לא מוציאים מכרז?

<נתי שוברט: אני סמנכ"ל ספקטרום במשרד התקשורת.

<נתי שוברט: אני רק אבקש לתקן את דבריה של אווה.

<נתי שוברט: כנראה שהיא לא הרבה זמן בתפקיד היא לא מכירה את כל ההיסטוריה.

<נתי שוברט: עשינו בדיקה בזמנו של שי באבד.

<נתי שוברט: עשינו בדיקה ומצאנו תדרים.

<נתי שוברט: אבל, בבוא היום, לכשהרשות השנייה תסיים את העבודה שלה ותגיע להסכמה מסודרת שאכן הולכים לתת ולפרסם מכרז, נצטרך לעשות בדיקה עוד פעם כי הדברים משתנים.

איתן כבל: אווה, שאלה לי אליך.

איתן כבל: בהנחה שמשרד התקשורת ישמור היטב על התדר, להערכתך, לפרוטוקול.

איתן כבל: כשאומרים פה לוחות זמנים זה לא משהו קדוש.

איתן כבל: באמדן גס מתי זה יהיה?

<אווה מדז'יבוז': הבדיקה הכלכלית האחרונה שנעשה היתה לפני שנה וחצי והיא היתה גבולית.

<אווה מדז'יבוז': ההיתכנות הכלכלית דאז היתה גבולית.

<אווה מדז'יבוז': הנהלת הרשות התבקשה לעשות תכנית כלכלית מעודכנת ולהציג אותה בפני המועצה.

עיסאווי פריג': אווה, אמרת לי את זה לפני ארבעה חודשים.

איתן כבל: אווה, זה יהיה לפני החוק החדש?

עיסאווי פריג': אווה, אמרת לי לפני ארבעה חודשים שתוך חודש זה ייגמר.

<אווה מדז'יבוז': מעולם לא אמרתי.

עיסאווי פריג': ברוורמן קיים דיון שנה וחצי.

עיסאווי פריג': שי באבד ישב כאן ואמר שתוך חודשיים הוא מסיים את העניין.

<אווה מדז'יבוז': אני לא אחראית על שי באבד.

<אווה מדז'יבוז': אני מעולם לא אמרתי שתוך חודשיים.

עיסאווי פריג': את בעצמך אמרת אווה, באמת.

<אווה מדז'יבוז': אני מעולם לא אמרתי.

עיסאווי פריג': באמת.

עיסאווי פריג': תפסיקו למכור לנו ציפיות.

<אווה מדז'יבוז': לא, לא, לא, סליחה.

עיסאווי פריג': אל תגידי סליחה כי זה עובדות.

<אווה מדז'יבוז': אני מעולם לא אמרתי חודש.

עיסאווי פריג': אמרת חודש.

עיסאווי פריג': אווה, אמרת חודש.

<אווה מדז'יבוז': מעולם לא וגם עכשיו אני לא אומרת חודש.

עיסאווי פריג': אמרת חודש.

<אווה מדז'יבוז': מעולם לא אמרתי.

<אווה מדז'יבוז': מעולם.

<אווה מדז'יבוז': אני דורשת שתחזור בך.

עיסאווי פריג': אני לא חוזר בי כי זה מה שהיה.

<אווה מדז'יבוז': מעולם לא אמרתי.

עיסאווי פריג': תפסיקו למכור לנו דברים.

<אווה מדז'יבוז': מעולם לא אמרתי ויתרה מכך.

איתן כבל: איפה זה נאמר?

עיסאווי פריג': טלפונית.

עיסאווי פריג': אני אציג את ההתכתבות לוועדת הכלכלה.

<אווה מדז'יבוז': מעולם לא אמרתי וגם עכשיו אני לא אומרת.

עיסאווי פריג': אני אביא את ההתכתבות לוועדת הכלכלה שכולם יראו.

<אווה מדז'יבוז': יש שם חודש?

<אווה מדז'יבוז': תביא עכשיו.

איתן כבל: עיסאווי, אני מבקש, מספיק.

איתן כבל: אווה, אני מבקש להוציא את זה בכתב כדי שלא תיפול שגגה ואני מבקש לדעת מתי אנחנו כן נוכל לקבל התייחסות ולוח זמנים גס.

<אווה מדז'יבוז': חודש, סתם.

איתן כבל: אווה, הילה.

איתן כבל: אני מניח שאתן נפגשות.

איתן כבל: אני מבקש להוציא את זה בכתב.

איתן כבל: אני רוצה תשובה מסודרת כדי שאוכל לתת לה פומביות.

עיסאווי פריג': ואני אציג את ההתכתבות.

<אווה מדז'יבוז': ביקשת לוח זמנים אז אני מניח שבחצי השנה הקרובה תתקבל החלטה.

<אווה מדז'יבוז': תתקבל החלטה אם יוצאים למכרז.

עיסאווי פריג': למה חצי שנה?

<אווה מדז'יבוז': כדי שאחרי זה הוא לא יגיד שאמרתי חודש.

עבד אל חכים חאג' יחיא: מה זה דווקא?

איתן כבל: אווה, סליחה.

איתן כבל: בכל הכבוד לך את תחזרי בך.

<אווה מדז'יבוז': למה?

איתן כבל: אבל זה לוקח זמן.

איתן כבל: זה לוקח זמן לעשות עבודה כלכלית.

איתן כבל: עכשיו אני מדבר ואת תקשיבי לי.

איתן כבל: קודם כל, בואי ניקח אוויר.

איתן כבל: דבר שני, יש הבדל בין הסיפא של הדברים שלך, שאני יכול לומר אם אני מקבל אותם א לא מקבל, לבין הרישא של הדברים שלך.

איתן כבל: אני לא מקבל את זה.

<אווה מדז'יבוז': את מה?

איתן כבל: את הדברים שאמרת – חודש.

איתן כבל: את הקשבת לעצמך או שנביא פרוטוקול?

<אווה מדז'יבוז': לא הבנתי, אני פספסתי אותך.

איתן כבל: את פספסת אותנו מלפני כמה דקות.

איתן כבל: אנחנו נוציא לך את זה בכתב.

איתן כבל: למרות שהדברים נאמרו לפרוטוקול, אני רוצה תשובה מפורטת ואת ההסבר למה זה חצי שנה.

איתן כבל: לתת לי תשובות: כי ככה זה לוקח, זה לא מקובל.

<אווה מדז'יבוז': אני יכולה להסביר לך.

<אווה מדז'יבוז': יש פה עבודה כלכלית שצריך לעשות.

איתן כבל: אווה, אני סיימתי.

איתן כבל: אני מבקש לקבל את זה בכתב עם לוחות זמנים לגבי כל אחד מהדברים.

איתן כבל: תודה רבה.

איתן כבל: אנחנו עוברים לחוק עצמו.

איתן כבל: דנה, בבקשה.

<דנה נויפלד: אני רוצה להזכיר.

<דנה נויפלד: אנחנו מנהלים את זה כי אנחנו נקריא ונציג בפני הוועדה אבל זאת הצעת חוק פרטית שעברה בוועדת שרים לחקיקה.

<דנה נויפלד: ההצעה שלנו מנסה כרגע ליישם את ההחלטה של ועדת שרים, זאת אומרת, להתוות בחקיקה את הסמכות של המועצה לקבל החלטה בדבר פיצול תדרים.

איתן כבל: אני רוצה לומר את הדבר הבא.

איתן כבל: אני אומר את זה לדוד וגם לרדיו צפון, שנדמה לי שהתכתשתם בפעם הקודמת.

איתן כבל: אני רואה שרדיו צפון נמצאים פה.

איתן כבל: העניין הוא כזה: יש את הצעת החוק ותכף דנה תציג אותו אבל אנחנו נרצה לשמוע את אלה שמרגישים עצמם נפגעים, אם בכלל.

איתן כבל: יכול להיות שהגעתם להבנות שמסכמות את כל התהליך.

איתן כבל: יש פה עוד תחנת רדיו אזורית?

איתן כבל: נמצאים פה ברדיו דרום, חיפה, תל-אביב.

איתן כבל: קודם כל נקריא.

<אתי בנדלר: אני מציעה שקודם הם יסבירו את הקונספט, ככל שיש שינויים מהפעם הקודמת.

איתן כבל: דנה, אם חלו שינויים מהפעם הקודמת, אז תציינו זאת.

<דנה נויפלד: שאלת אותי לגבי הפיצול בדיון שעבר ולא הגענו לנקודה.

<דנה נויפלד: חוות הדעת של הרשות השנייה ובעקבות זאת גם החלטת בג"צ, היתה שהסמכות למתן אישור פיצול, ככל שמעוניינים בה, יש לעגן אותה בחקיקה.

<דנה נויפלד: לכן באה ההצעה של חברת הכנסת ביקשה לעגן בחוק את הסמכות של מועצת הרשות השנייה לאשר פיצול תדרים.

<דנה נויפלד: כמו שאמרתי פעם קודמת, פיצול תדרים זה סלנג.

<דנה נויפלד: לא מפצלים את התדר אלא מפצלים את התוכן.

<דנה נויפלד: כלומר, תחנה שמשדרת תוכן מסוים, או מה שנקרא השידורים העיקריים שלה, תוכל בתדרים אחרים שהוענקו לה, לשדר תוכן שהוא שונה מהתוכן של השידורים העיקריים.

<דנה נויפלד: זאת המהות של ההצעה, שתהיה סמכות למועצת הרשות השנייה לאשר את שידור התוכן הנוסף.

<דנה נויפלד: חוץ מזה, ההצעה קובעת את ההליך - - -

<אתי בנדלר: תוכן נוסף או תוכן שונה?

<אתי בנדלר: בכל שעות היום או בחלק משעות היום.

<אתי בנדלר: חברת הכנסת הצהירה בפירוש שמדובר על חלק משעות היום.

<דנה נויפלד: נכון.

<דנה נויפלד: אני מדבר על הפרקטיקה.

<דנה נויפלד: ההחלטות שניתנו בעבר נגעו לשידור של תוכן שהוא שונה.

<דנה נויפלד: הוא נוסף כי הוא נוסף על השידורים העיקרים והוא שונה במובן הזה שהוא תוכן שונה מהתוכן שמשודר בשידורים העיקריים במקומם.

<דנה נויפלד: זאת אומרת, באותו אזור שבו משודרים השידורים המפוצלים קולטים את השידורים האלה במקומם של השידורים העיקריים.

<דנה נויפלד: זה בחלק משעות היממה בהתאם לאישור המועצה.

<הילה שמיר: בעקבות הצעת החוק, אחרי שהיא תעבור בצורה שהיא תעבור, אנחנו נתקן גם את ההוראות.

<הילה שמיר: עד עכשיו זה היה משהו שלא היה בחקיקה, אז זה היה מוגבל לשעות מסוימות, זה היה עוד הוראות בזיכיון.

<הילה שמיר: עכשיו, בחקיקה הזאת, יש מחויבת לקבוע כללים.

<הילה שמיר: בכללים האלה נתייחס לשעות.

<הילה שמיר: כמובן שהכול במסגרת החקיקה מבלי לחרוג ממנה ומבלי לגרוע ממנה.

<אתי בנדלר: האם יש אפשרות שהשידורים הנוספים, התוכן השונה, יהיה בכל שעות היום, שזה בעצם משהו שמקביל לזיכיון חדש, או שתמיד בחלק משעות היממה חייבת להיות חפיפה בתוכן?

<הילה שמיר: מכיוון שהמועצה תצטרך לדון בזה, אני לא רוצה לתת כרגע תשובה.

<הילה שמיר: אני מניחה זה יהיה מוגבל לחלק משעות היממה.

<הילה שמיר: זה בטח לא יהיה פחות מהשעות שיש היום בזיכיון.

<הילה שמיר: זאת אומרת, אם הזיכיון היום מדבר על 8 שעות ויש תחנות שיש להן 12 שעות מזה כמה שנים, זה לא יהיה פחות מזה.

<הילה שמיר: להגיד לך אם זה יהיה לכל אורך שעות היממה אני לא יודעת אבל אני משערת שלא.

<אתי בנדלר: האם ברגע שיש תוכן שהוא שונה לאורך כל שעות היממה זה לא אומר בעצם זיכיון אחר, כלומר, אם אין בכלל חפיפה בחלק משעות היממה לגבי השידורים.

<הילה שמיר: אני חושבת שאחרי שדנה תסיים את ההסבר את תקבל מענה.

איתן כבל: אני מציע שדנה תסיים.

<דנה נויפלד: אני אסיים להסביר.

<דנה נויפלד: כמו שאמרתי, הצעת החוק, אם היא תתקבל, היא תאפשר פיצול לתחנות הרדיו האזורי.

<דנה נויפלד: מתואר פה תהליך, שהמועצה לאחר שמיפתה את הצרכים של האוכלוסיות השונות מצאה כי קיים צורך בשידורים של תוכן נוסף.

<דנה נויפלד: אגב, להבנתי זאת היתה הפרקטיקה שהיתה קיימת עד עכשיו.

<דנה נויפלד: "ניתן אישור של השר כי קיימת אפשרות להקצאת תדרים והיא מוצדקת באותו מקרה".

<דנה נויפלד: זה העניין של תדר, כמו שנתי הסביר קודם.

<דנה נויפלד: עיקרון נוסף שנקבע בהצעת החוק, שתחנה שכבר קיבלה אישור לפיצול תדרים, כלומר, שיש לה למעלה משני תדרים - - -

עיסאווי פריג': מי הן שלוש התחנות שיש להן היום פיצול?

<הילה שמיר: רדיו דרום, רדיו לב המדינה ורדיו חיפה.

עיסאווי פריג': ומתי הזיכיון שלהם לפיצול ייגמר?

<דנה נויפלד: הפיצול הוא במסגרת הזיכיון שלהם, אז כל אחד לפי סיום מועד תקופת הזיכיון שלו.

איתן כבל: אין סיום נפרד.

<הילה שמיר: יש גם אפשרויות להארכה.

<דנה נויפלד: המסגרת היא כזאת שלכל תחנה היו מכרזים שונים ולכן התקופות שלהם אינן חופפות.

<דנה נויפלד: מגבלה נוספת שנקבעה פה בהצעה, שלכל תחנה יותר פיצול אחד.

<דנה נויפלד: זאת אומרת, אם יתמזל מזלה של התחנה שיש לה 3 תדרים זה לא אומר שהיא יכולה לפצל לשלושה תכנים שונים.

<דנה נויפלד: לכל תחנה יש אפשרות לפצל פעם אחת.

<דנה נויפלד: זה עיקרון נוסף.

עיסאווי פריג': מה עם האזור הגיאוגרפי?

<דנה נויפלד: כל הפיצול נעשה במסגרת אזור הזיכיון.

<דנה נויפלד: צריך להסתכל על זה כתת קבוצה בתוך אותו אזור זיכיון.

<דנה נויפלד: יש חלוקה שנקבעה על-ידי הרשות השנייה לגבי אזורי הזיכיון.

עיסאווי פריג': תני דוגמה מהשטח.

איתן כבל: דוד, תסביר אתה.

<דוד בן בסט: ישנן מספר תחנות רדיו שיש להן יותר מאשר תדר אחד, יותר מאשר שני תדרים.

<דוד בן בסט: על תדר אחד אנחנו עושים פיצול בחלק משעות היממה ואני מניח שכך זה יישאר.

<דוד בן בסט: הפיצול נעשה באזור הזיכיון.

<דוד בן בסט: הפיצול הוא בעצם תוכן אחר בתוך אזור הזיכיון, שהוא מיועד לאנשים בחלקים, בערים.

איתן כבל: כדי שנבין, בוא ניקח את הזיכיון שלך.

איתן כבל: מה אזור הזיכיון שלך?

<דוד בן בסט: שפלת יהודה.

<דוד בן בסט: מכביש גהה תחנה מטאורולוגית ועד אשדוד כולל אשדוד.

<דוד בן בסט: זה נקרא שפלת יהודה.

<דוד בן בסט: זה התחום שלי.

<דוד בן בסט: לי יש שלושה תדרים.

<דוד בן בסט: גם לדרום יש שלושה ולחיפה יש שני תדרים.

איתן כבל: יש לך שידור ששומעים אותו מגהה ועד אשדוד.

איתן כבל: אתה אומר שעל אחד התדרים, אתה מפצל את התוכן ומשדר ברוסית לאוכלוסייה באזור שלך.

<דוד בן בסט: כן באזור שלי.

<דוד בן בסט: יש לי ברמלה, בלוד, באשדוד.

עיסאווי פריג': אתה יכול לקבל החלטה שאחד התדרים ישדר תכנים בערבית?

<דוד בן בסט: אני לא יכול להחליט כלום.

<דנה נויפלד: הוא לא יכול.

<דנה נויפלד: הוא יכול ללכת למועצה ולבקש.

<דנה נויפלד: אם המועצה מוצאת שיש אוכלוסייה כזאת ויש צורך כזה ואז היא יכולה לתת אישור.

עיסאווי פריג': אתה מבין את ההיתכנות שדיברתי עליה?

עיסאווי פריג': זאת חסימה של היתכנות לערוץ עצמאי.

<הילה שמיר: אני אסביר למה לא.

<הילה שמיר: למשל, אם יש אוכלוסייה שהיא לא באזור שלו והיא בשפה הערבית.

<הילה שמיר: בוא ניקח דווקא את רדיו צפון.

<הילה שמיר: לרדיו צפון יש כבר היום שני תדרים באזור הצפון.

<הילה שמיר: לכאורה, הוא יכול היה לבקש פיצול.

<הילה שמיר: הוא לא ביקש אבל אם הוא יבוא לבקש, בעקבות הצעת החוק הזאת, נוכל לדון בזה ולראות אם צריך פיצול.

<הילה שמיר: אבל אם מועצת הרשות השנייה תחשוב שאולי דרומה יותר מהמקום הזה, שזה כבר חורג מהאזור של צפון הקיים היום, צריך תחנה למרכז הארץ ודרומה, היא תתעלם מהעובדה שלרדיו צפון יש שני תדרים והיא תוציא מכרז לרדיו ערבי במרכז הארץ.

<הילה שמיר: היא תפנה למשרד התקשורת ולשאול האם התדרים שהם נתנו עדיין רלוונטיים.

איתן כבל: זה לא אמור לבוא על חשבון.

טלי פלוסקוב: יש היגיון.

<הילה שמיר: זה לא מונע אחד את השני.

<הילה שמיר: נכון שמי שכבר יש לו תדר נוסף יוכל לבקש.

איתן כבל: בואו נשים את הדברים על השולחן.

<הילה שמיר: זה שני מסלולים אפשריים.

איתן כבל: ברשות

איתן כבל: כם, אני רוצה שדנה תסיים.

<דנה נויפלד: אמרנו שתהיה סמכות למועצה לאשר את שידור התוכן הנוסף אם היא מצאה שיש צורך ואם התקבל אישור השר שיש אפשרות להקצאת התדר.

<דנה נויפלד: תחנה יכולה לשדר פעם אחת בלבד.

<דנה נויפלד: אם תחנה קיבלה אישור לפיצול, היא לא תוכל אחר-כך לבקש תדר נוסף על מה שיש לה לכיסוי אזור הזיכיון שלה.

<דנה נויפלד: היא תוכל במקרה שיש לה הפרעות.

<אתי בנדלר: את מדברת על הפרעה חיצונית, אובייקטיבית.

<דנה נויפלד: נכון.

<דנה נויפלד: זה סעיף קטן ט'.

<דנה נויפלד: אנחנו מבחינים בין כיסוי האזור לבין הפרעות שצריך לטפל בהן.

<דנה נויפלד: משעה שיש פיצול, תדרים נוספים על מה שיש לתחנה יתקבלו רק במקרה שיש הפרעה חיצונית באזור הזיכיון.

<דנה נויפלד: כמו שציינו קודם, ההצעה מחדדת, שהשידורים של הפיצול הם במקום השידורים של תחנת האם או השידורים העיקריים.

<דנה נויפלד: זאת אומרת, באותו אזור שבו בעל התחנה קיבל את האפשרות לפצל, השידורים האלה באים במקום השידורים העיקריים.

<דנה נויפלד: לא תהיה חובה שכל השידורים ייקלטו בכל אזור הזיכיון, אם בעל התחנה בחר וקיבל אישור ופיצל את שידוריו.

<דנה נויפלד: זה העיקרון של החוק.

איתן כבל: רדיו כל רגע, יש לך התייחסות?

<אייל ליאון: הדברים נאמרו בפגישה הקודמת.

<אייל ליאון: אני הגעתי לשמוע.

איתן כבל: אני רוצה להבין.

איתן כבל: אתה רוצה להתייחס?

<אייל ליאון: לא.

איתן כבל: יש מישהו מרדיו אזורי שרוצה להתייחס ברמת המקרו לפני שמתחילים בהקראה?

<דנה נויפלד: עורכת דין חגית ברוק מהלשכה המשפטית תקריא את ההצעה.

<דנה נויפלד: נקרא סעיף סעיף.

<חגית ברוק: "הצעת חוק הרשות השנייה לטלוויזיה ורדיו, התשע"ו-2015 תיקון סעיף 72 1.

<חגית ברוק: בחוק הרשות השנייה לטלוויזיה ורדיו התש"ן-1990, אחרי סעיף 72(ה) יבוא: "(ו) בעל זיכיון לשידורי רדיו רשאי לשדר בנוסף לשידורים שהותרו לו לשדר במסגרת זיכיונו (בסעיף זה – השידורים העיקריים) תוכן שידורי רדיו נוסף ושונה מהשידורים העיקריים (בסעיף זה – תוכן שידורים נוסף) אם אישרה זאת המועצה כאמור בסעיף קטן (ז);"

<דנה נויפלד: זה הסעיף שמאפשר לבעל התחנה לשדר תוכן שידורים נוסף בנוסף לשידורים העיקריים.

<חגית ברוק: "(ז) מבלי לגרוע מסמכותה של המועצה כאמור בסעיף קטן (א) - - -

<אתי בנדלר: אדוני, אתה רוצה הערות לגבי כל סעיף בנפרד?

איתן כבל: כן.

<אתי בנדלר: לי קצת קשה עם הנוסח הזה.

<אתי בנדלר: אני כמובן אעבוד על הנוסח לאחר שהוועדה תאשר את הצעת החוק.

<אתי בנדלר: מכל מקום, כשאנחנו מדברים על תוכן שידורי רדיו נוסף ושונה, צריך להיות ברור, לפי מה שנאמר כאן, בחלק משעות היממה כדי שזאת לא תהיה תחנה שונה לחלוטין.

<אתי בנדלר: האם הדברים מוסכמים או שיש הערות?

<דוד בן בסט: אנחנו משדרים 14 שנה בתדר המפוצל.

<דוד בן בסט: הרשות מעולם לא הרשתה לעשות יותר מאיקס שעות.

<דוד בן בסט: לי אין בעיה עם זה אבל זאת פררוגטיבה של הרשות.

<דוד בן בסט: קטונו מלהגיד כי הרשות תחליט אם זה יהיה כך וכך שעות או כך וכך שעות.

<אתי בנדלר: גם כך, כשכותבים "בחלק משעות היממה", הסמכות נשארת למועצה להחליט כמה שעות ביום.

<אתי בנדלר: שיהיה ברור זה לא יכול להיות באופן גורף לכל אורך היממה .

איתן כבל: שזאת לא תחנה חדשה, זאת הכוונה של היועצת המשפטית.

איתן כבל: יש למישהו הסתייגות מסעיף 1(ו)?

<אתי בנדלר: אני כבר אומרת שככל הנראה אנסח את זה בצורה שונה.

<הילה שמיר: כשנגיע לכללים אנחנו נתחשב.

איתן כבל: ניסוחים זה אחר-כך העיקר שהמהות נשמרת.

איתן כבל: מי בעד ירים את ידו?

איתן כבל: בעד – רוב

איתן כבל: נמנעים – אין סעיף 1(ו) התקבל.

<עידית חנוכה: חברת הכנסת פלוסקוב מצביעה במקום חבר הכנסת פולקמן.

<עידית חנוכה: חבר הכנסת בן צור מצביע במקום - - -

<חגית ברוק: "ז) מבלי לגרוע מסמכותה של המועצה כאמור בסעיף קטן (א), מצאה המועצה, לאחר מיפוי הצרכים המיוחדים של אוכלוסיות שונות ברחבי הארץ כי קיים צורך בתוכן שידורים נוסף שייתן מענה לאוכלוסייה מסוימת, בשטח מסוים באזור זיכיון, רשאית היא לתת אישור לבעל זיכיון לשידורי רדיו לשדר תוכן שידורים נוסף בשטח כאמור, שישודר במקום השידורים העיקריים בהתאם לכללים שתקבע;"

<דנה נויפלד: זה הסעיף שמקנה סמכות למועצה לתת אישור, אחרי שהיא מצאה שיש צורך.

איתן כבל: אם אני מבין, זה הסעיף שבעצם אמור לתת את המענה.

איתן כבל: דהיינו, שהוא יוצר איזה סוג של שוויוניות.

איתן כבל: הוא מייצר פלטפורמה לאפשרות לשוויוניות בין התחנות השונות.

איתן כבל: זה אמור להיות נתון, אווה, לפתחכם.

<אתי בנדלר: יש כאן שתי סמכויות למועצה.

<אתי בנדלר: קודם כל, הסמכות לקבוע כללים.

<אתי בנדלר: אחר-כך, כשיקבעו הכללים הם צריכים לבדוק כל בקשה פרטנית ולתת או לא לתת אישור.

איתן כבל: רציתי להגיד לפרוטוקול את מה שמונח פה באמצע, את העניין המהותי.

<הילה שמיר: כשנגיע לסעיף 2 נראה שלא משאירים פתוח את אופן קביעת הכללים אלא גם יש הסדר מעבר.

איתן כבל: רציתי רק להבהיר שפה מנסים לתת את המענה.

<אתי בנדלר: למה יתייחסו הכללים?

<הילה שמיר: עוד לא התקיים דיון.

<הילה שמיר: למשל, היקף השעות.

<הילה שמיר: האם תהיה דיפרנציאציה?

<הילה שמיר: האם זה יהיה היקף שעות אחיד?

<הילה שמיר: האם זה יהיה לפי בקשה ממינימום מסוים עד מקסימום מסוים?

<הילה שמיר: זה נושא שאני מניחה שהמועצה תרצה לדון בו ולטפל בו.

<הילה שמיר: אני לא רוצה סתם לומר דברים לפרוטוקול כשעוד לא התחלנו לדון בהם.

<הילה שמיר: עכשיו נותנים לנו את הסמכות.

<הילה שמיר: המועצה תשב ותדון ותנסה לעשות את זה כמה שיותר ודאי כדי שמי שמבקש, תוכל להיות לו ודאות בעניין.

<אתי בנדלר: יש לי הערה בכפוף למה שאמרתי על תיקוני נוסח.

<אתי בנדלר: מה זה בשטחים מסוימים?

<אתי בנדלר: מתי אנחנו כותבים את זה ברבים?

<דוד בן בסט: שטחים מסוימים זה אומר שאם יש אוכלוסייה רוסית ברמלה ויש אוכלוסייה רוסית באשדוד ובראשון.

<דוד בן בסט: ברגע שאתה כותב אוכלוסייה אחת, אין כדאיות כלכלית לעשות רק באזור קטן.

<דוד בן בסט: ברור שזה אזור הזיכיון.

<דוד בן בסט: המועצה גם כתבה בהחלטה שלה שמדובר באזור הזיכיון.

<אתי בנדלר: הכול בסדר, אין בינינו חילוקי דעות, זה עניין ניסוחי.

<דוד בן בסט: אז תכתבו "באזור הזיכיון".

<אתי בנדלר: בשטח מסוים באזור הזיכיון.

איתן כבל: אין סתירה.

איתן כבל: עדיף שנתווכח ונגיע להבנה, שלא ייווצר אחר-כך מצב – דיברנו שבכל מקרה זה באזור הזיכיון.

איתן כבל: שלא ייווצר מצב שתהיה סתירה.

איתן כבל: אני אומר את זה גם לפרוטוקול.

<אתי בנדלר: אדוני, סעיף 5 לחוק הפרשנות אומר: "האמור בלשון יחיד אף לשון רבים במשמע וכן להיפך".

דוד ביטן: זה כתוב בחוק הפרשנות, אין בעיה.

איתן כבל: אני מבקש לאשר את סעיף ז.

איתן כבל: מי בעד?

איתן כבל: בעד – רוב

איתן כבל: נמנעים – אין סעיף (ז) אושר.

איתן כבל: הסעיף אושר.

<חגית ברוק: "ח) לא יינתן אישור לתוכן שידורים נוסף, כאמור בסעיף קטן (ז), אלא לאחר שניתן אישור השר לעניין אפשרות הקצאת התדרים לפי הוראות פקודת הטלגרף האלחוטי.

<חגית ברוק: "

<דנה נויפלד: זה מה שציינו, שכמובן זה כפוף לזה שיהיה תדר.

איתן כבל: מי בעד סעיף (ח)?

איתן כבל: בעד – רוב

איתן כבל: נמנעים – אין סעיף (ח) אושר.

איתן כבל: הסעיף אושר.

<חגית ברוק: "(ט) ניתן לבעל זיכיון לשידורי רדיו אישור לתוכן שידורים נוסף, לא יינתן אישור השר לעניין אפשרות הקצאת תדרים נוספת לאותו בעל זיכיון לצרכי כיסוי אזור זיכיונו, למעט לעניין אישור כאמור אם התגלו הפרעות לשידוריו".

<חגית ברוק: אנחנו רוצים לומר "הפרעות לקליטת שידוריו" כדי שהסיטואציה תהיה יותר ברורה.

<אתי בנדלר: מדובר אך ורק על תקלות חיצוניות.

<דנה נויפלד: אנחנו מבחינים פה בין מצב הכיסוי לבין מצב הקליטה ומצב של הפרעות.

<דנה נויפלד: כל אזור זיכיון יש לו מספר תדרים שונה בשביל לכסות את כל אזור הזיכיון.

<דנה נויפלד: זה ניתן בהתאם לצרכים של אותו אזור על-מנת שניתן יהיה לכסות אותו.

<דנה נויפלד: הכוונה של הסעיף הזה היא: שאם לאחר שניתן הפיצול יש בעיה של כיסוי, למשל, אדם באשדוד לא קולט אתל השידורים העיקריים כיוון שבעיר שהוא גר בעל התחנה קיבל אישור לשדר תוכן בשפה הרוסית, לא תוכל התחנה לבוא ולהגיד שבאשדוד לא קולטים את השידורים העיקריים ולכן אני מבקש תדר נוסף לכיסוי.

<דנה נויפלד: הוא לא יוכל לעשות כן.

<דנה נויפלד: אם תהיה הפרעה לקליטה של השידורים, שזה מצב של הפרעה אובייקטיבית שיכולה להיות חיצונית לאזור הזיכיון, זה מצב שונה.

איתן כבל: מי בעד?

איתן כבל: בעד – רוב

איתן כבל: נמנעים – אין סעיף (ט) אושר.

<אתי בנדלר: היא צריכה להיות אובייקטיבית לא יכולה להיות.

איתן כבל: זאת איננה הפרעה - - -

<אתי בנדלר: חוסר הקליטה לא נובע מפעולה של בעל הזיכיון.

איתן כבל: בדיוק.

<חגית ברוק: "י.

<חגית ברוק: אישור המועצה לפי סעיף קטן ז'.

<חגית ברוק: לבעל זיכיון לשידורי רדיו יינתן לתוכן שידורים נוסף אחד לכל היותר".

<חגית ברוק: זה מה שדנה הסבירה קודם.

<חגית ברוק: לכל בעל תחנה יכולים להיות שני תכנים לכל היותר.

<חגית ברוק: "

<דנה נויפלד: פיצול אחד.

איתן כבל: מי בעד?

איתן כבל: בעד – רוב

איתן כבל: נמנעים – אין סעיף (י) אושר.

איתן כבל: סעיף י' אושר.

<חגית ברוק: "יא.

<חגית ברוק: במתן אישור כאמור בסעיף קטן ז' ובקביעת הכללים, תפעל המועצה כאמור בסעיף קטן (ה)".

<חגית ברוק: זה סעיף שקיים בחוק הרשות השנייה ומתווה שורה של שיקולים בעת קביעת הזכאות.

איתן כבל: מי בעד הסעיף?

איתן כבל: בעד – רוב

איתן כבל: נמנעים – אין סעיף (יא) אושר.

איתן כבל: הסעיף אושר פה אחד.

<חגית ברוק: "2.

<חגית ברוק: הוראת מעבר א.

<חגית ברוק: על אף האמור בסעיפים 72 (ו) עד (יא) בעל זיכיון לשידורי רדיו שהוקצו לו שני תדרים או יותר לצורך כיסוי או קליטת שידוריו באזור הזיכיון והמועצה אישרה לו לקיים שידורים בעלי תוכן שונה בתדרים שהוקצו לו, יהיה רשאי להמשיך לקיים את שידוריו במתכונת אותה אישרה לו המועצה עד למתן החלטה בידי המועצה לפי סעיף 1.

<חגית ברוק: ב.

<חגית ברוק: המועצה תקבע כללים לפי סעיף 1 לא יאוחר משנה ממועד כניסתו לתוקף של חוק זה".

איתן כבל: למה כל-כך הרבה זמן?

<דנה נויפלד: לסעיף הזה יש חלקים.

<דנה נויפלד: קודם כל, זה עולה בקנה אחד עם החלטת בית המשפט.

<דנה נויפלד: גם בית המשפט וגם המועצה בהחלטתה נתנה גרייס של שנתיים.

<הילה שמיר: שמסתיימות בינואר 2017.

<דנה נויפלד: אז סעיף קטן ב' קוצב את המועד.

<דנה נויפלד: סעיף קטן א' מתייחס למצב שבו על אף סעיף קטן ב', המועצה לא קבעה את הכללים.

<דנה נויפלד: לכן, סעיף קטן א' קובע שאם היא לא קבעה את הכללים ולא תקדם את הנושא, אז יחול סעיף קטן א' שאומר שהאפשרות לפצל תישאר בתוקפה עד למתן החלטה.

<אתי בנדלר: כפי שראינו יש למועצה שתי מטלות לפי סעיף קטן ז'.

<אתי בנדלר: אחד לקבוע כללים ומי שקבעה את הכללים לתת החלטה פרטנית בהתאם לבקשה שתוגש.

<אתי בנדלר: בסעיף 2(ב) מדובר על קביעת הכללים.

<אתי בנדלר: כאן מגבילים אותה לשנה.

<אתי בנדלר: אבל בסעיף קטן א', מדובר על החלטה לפי סעיף.

<אתי בנדלר: זאת החלטה בבקשה הפרטנית.

<דנה נויפלד: את רוצה שגם ב-ב' תהיה החלטה?

<אתי בנדלר: לא אכפת לי תוך כמה זמן אתם קובעים את הכללים, שנה, חצי שנה או שנה ורבע, אבל ההחלטה צריכה להתקבל עד תום אותם שנתיים שהוקצו מלכתחילה.

<דנה נויפלד: ב-א' כתוב החלטה.

<אתי בנדלר: יהיה תוך כמה זמן המועצה אמורה לקבל החלטה.

<אתי בנדלר: אין כאן שום - - - אה, את אומרת שאת שני הדברים היא צריכה לקבל?

<אתי בנדלר: הבנתי.

<דנה נויפלד: כן, נעשה את זה תוך שנה.

<הילה שמיר: יש פה גם החלטה לפי סעיף קטן ו', שזאת החלטה לגבי הקיימים.

<הילה שמיר: יש פה בעצם שלוש מטלות: החלטה לגבי הקיימים, החלטה לכללים, והחלטה ברגע - - -

<אתי בנדלר: אז "המועצה תקבע כללים ותקבל החלטות לפי הוראות".

<הילה שמיר: כל הדברים נכנסים באותה מסגרת של זמן, שהיא עד השנה הזאת.

איתן כבל: הילה, אני רוצה להבין דבר אחד.

איתן כבל: אני מבקש שכל התהליכים האלה – זה שנותנים עוד שנה וכדומה, שכל התאריכים האלה לכל המאוחר.

איתן כבל: הבג"צ אמר את דברו, שכל התהליכים האלה יסתיימו לפני.

איתן כבל: אני לא רוצה שנמצא את עצמנו במצבים לא נוחים.

איתן כבל: אני לא יודע מה יהיה ואיך יהיה.

איתן כבל: אני פונה ואומר לפרוטוקול ואני בטוח שזה בשם של כל חברי הכנסת, שכל הפעולות הנדרשות כדי שהתהליך הזה יהיה לו תוקף, שלא נצטרך פתאום את עצמנו שסעיף 2א, אתה צריך להפעיל - - -

<אתי בנדלר: המועצה לא תקבל החלטה.

<אתי בנדלר: היא תקבע כללים אבל היא לא תקבל החלטה.

<הילה שמיר: אין כוונה כזאת.

<הילה שמיר: אני רוצה להזכיר לכולכם שבסופו של דבר מועצת הרשות השנייה קראה לחקיקה בעניין הזה.

<הילה שמיר: אכן אנחנו נמצאים בחקיקה ואין שום רצון למשוך את הדברים.

<אתי בנדלר: את מבינה שלא ניסית לטעון את זה, אני רק טוענת שהנוסח הזה לא נתן את המענה.

איתן כבל: אם הלכנו על הנתיב הזה, בואו נעשה את זה כמו שצריך.

<הילה שמיר: לכן זה בתוך סד הזמנים של שנה זאת.

<דנה נויפלד: את רוצה שנכתוב שהמועצה תקבל החלטה לא יאוחר משנה?

<אתי בנדלר: השאלה אם זה מספיק לכם?

<אווה מדז'יבוז': כשגזרנו את הזמן של השניים, הכוונה היתה שבתקופה הזאת אנחנו נקבע.

<אווה מדז'יבוז': לא ידענו שיהיה חוק פרטי וחשבנו שאנחנו אלה שנצטרך לבדוק את זה.

<אווה מדז'יבוז': בעצם מחזירים את מה שמלכתחילה חשבנו.

<אווה מדז'יבוז': לכן אנחנו חושבים שסד הזמנים הזה הוא הגיוני ואנחנו עמוד בו.

<הילה שמיר: לא צריך לכתוב "לקבל החלטה", כי אז לא ברור איזו החלטה זו.

<הילה שמיר: סעיף קטן א' מדבר על החלטה של המועצה לגבי - - -

<דנה נויפלד: לא, ממש לא.

<דנה נויפלד: סעיף קטן א' אומר שלא יהיה מצב שבו יהיה ואקום.

<הילה שמיר: נכון.

<הילה שמיר: זה גם החלטה הזאת וגם החלטה השנייה.

<הילה שמיר: אפשר לכתוב החלטות.

<דנה נויפלד: הסעיף העיקרי הוא סעיף קטן ב'.

<דנה נויפלד: סעיף קטן ב' הוא הסעיף הוא הסעיף יותר חשוב כי הוא אומר עד מתי המועצה צריכה לקבל החלטות.

<דנה נויפלד: זה יכול להיות לגבי הקיימים ויכול להיות לגבי אלה שלא קיימים עדיין.

<דנה נויפלד: סעיף קטן א' הוא סעיף הגלישה לקיימים.

איתן כבל: הוא אומר שלא אומרים להם: עד שאתה לא זה, אז אתה מפסיק.

איתן כבל: זה הכול.

איתן כבל: זאת הכוונה.

<דנה נויפלד: אפשר לתת מענה למה שאתי הציפה.

<דנה נויפלד: נתקן את סעיף קטן ב' ונאמר: "המועצה תקבע כללים ותקבל החלטות".

<אתי בנדלר: לגבי בעלי זיכיונות קיימים, לגבי בקשות שהוגשו.

<אתי בנדלר: אני אנסח אחר-כך, אני רק רוצה להבין.

איתן כבל: דנה, סעיף 2(א) הוא סעיף גלישה.

איתן כבל: עם זה אין בעיה.

איתן כבל: הוא גם תואם את מה שבית המשפט אמר במובן הזה שעד שיסתיים ההליך.

איתן כבל: בסעיף ב' צריך שיובהר שעד סיום השנתיים, מי שירצה להגיש בקשות – שיהיה לכם גם את הזמן לקבוע את הכללים וגם להיכנס לתוך ההחלטות.

<הילה שמיר: הכוונה מלכתחילה של ב' היתה שבתוך השנה הזאת ייקבעו כללים.

<הילה שמיר: כששאלתם אותי קודם מה יהיה בכללים ודיברנו על היקף, בכללים גם יהיה אופן הגשת בקשה.

<הילה שמיר: אני מניחה שנגביל את עצמנו ונאמר שתוך חודש, חודשיים או שלושה אנחנו צריכים לתת תשובה לכל בקשה.

<הילה שמיר: אנחנו צריכים את השנה הזאת כדי לגבש את המתכונת.

<הילה שמיר: מרגע שתהיה המתכונת זה אומר שאם החוק עובר עכשיו, מסוף דצמבר 2016 יכולים להגיש בקשות ובקשות בהתאם לכללים נידונים.

<הילה שמיר: זאת המהות.

איתן כבל: סליחה.

איתן כבל: יש פה את כל האנשים שכתבו את החוק, שהתכוונו בחוק ואלה שרואים עצמם מרוויחים מהתיקון ויש את אלה שרואים עצמם נפגעים.

איתן כבל: למה אני אומר את זה?

איתן כבל: כי עכשיו כל אחד אמר פרשנות.

איתן כבל: אני לא רוצה להגיע למצב הזה.

איתן כבל: אני רוצה שהעניין יהיה חלוט, שנדע בדיוק כדי שלא נצטרך לתת הסברים למה התכוונו.

<דנה נויפלד: אני אציע נוסח: סעיף קטן ב' יאמר: "המועצה תקבע כללים ותקבל החלטה לגבי בעלי זיכיון כאמור בסעיף קטן (א), לא יאוחר משנה ממועד כניסתו לתוקף של חוק זה".

דוד ביטן: את מורידה את סעיף 1?

<דנה נויפלד: לא.

דוד ביטן: את הכללים לפי סעיף 1 את מבטלת?

<דנה נויפלד: אנחנו בסעיף 2 ואנחנו מפנים.

דוד ביטן: הבנתי, אבל בסעיף ב' כתוב כללים לפי סעיף 1 ולא הקראת את זה.

<אתי בנדלר: זה בכל מקרה לא יישאר כך כי זאת הוראת מעבר.

<אתי בנדלר: זה יהיה בהתאם להוראות.

איתן כבל: רדיו דרום, רצית להתייחס?

<דוד יוסוב: אני חושב שקיבלתי תשובה.

<קרן אוזן: אני סמנכ"ל רדיו דרום.

איתן כבל: אני מעלה להצבעה את כל סעיף 2(א) ו-(ב) בנוסח שהציעה דנה.

איתן כבל: בעד – רוב

איתן כבל: נמנעים – אין סעיף 2(א) ו(ב) אושר.

איתן כבל: הסעיף אושר.

<עידית חנוכה: חבר הכנסת מאיר כהן הצביע במקום חבר הכנסת פרי.

איתן כבל: תודה לכם.

איתן כבל: הצעת החוק תעלה לקריאה ראשונה.